32000D0331
L 114/39
JURNALUL OFÍCIAL AL UNIUNII EUROPENE
DECIZIA COMISIEI
din 25 aprilie 2000
de modificare a Deciziei 1999/813/CE de stabilire a unor condiții speciale de reglementare a importurilor de produse pescărești originare din Republica Socialistă Vietnam
[notificată cu numărul C(2000) 1050]
(Text cu relevanță pentru SEE)
(2000/331/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Directiva 97/79/CE (2), în special articolul 11 alineatul (1),
întrucât:
(1)
Decizia 1999/813/CE a Comisiei din 16 noiembrie 1999 stabilește condițiile speciale de reglementare a importurilor de produse pescărești originare din Republica Socialistă Vietnam (3).
(2)
Comisia adoptă Decizia 2000/333/CE de stabilire a unor condiții speciale de reglementare a importului de moluște bivalve, echinoderme, tunicieri și gasteropode marine originare din Republica Socialistă Vietnam (4).
(3)
Republica Socialistă Vietnam dorește să exporte în Comunitate moluște bivalve, echinoderme, tunicieri și gasteropode marine congelate sau transformate, care au fost sterilizate sau tratate termic în conformitate cu cerințele Deciziei 93/25/CEE a Comisiei (5), astfel cum a fost modificată prin Decizia 97/275/CE (6).
(4)
Este necesar, în consecință, să se modifice certificatele de sănătate prevăzute în anexa A la Decizia 1999/813/CE.
(5)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Certificatul de sănătate prevăzut în anexa A la Decizia 1999/813/CE, care însoțește loturile de produse pescărești originare din Republica Socialistă Vietnam, se modifică după cum urmează:
1.
Punctul IV se completează cu următorul punct:
„7.
De asemenea, atunci când produsele pescărești sunt moluște bivalve congelate sau transformate: moluștele au fost obținute în zonele de producție autorizate prevăzute în anexa la Decizia 2000/333/CE a Comisiei (7) de stabilire a unor condiții speciale de reglementare a importului de moluște bivalve, echinoderme, tunicieri și gasteropode marine originare din Republica Socialistă Vietnam și care au fost sterilizate sau tratate termic în conformitate cu cerințele Deciziei 93/25/CE a Comisiei.
2.
Ultima liniuță de la punctul IV se înlocuiește cu următorul text:
„-
Inspectorul oficial subsemnat declară că este la curent cu dispozițiile prevăzute de Directiva 91/492/CEE, Directiva 91/493/CEE, Directiva 92/48/CEE, Decizia 93/25/CE, Decizia 1999/813/CE și Decizia 2000/333/CE.”
Articolul 2
Prezenta decizie se adresează statelor membre.
Adoptată la Bruxelles, 25 aprilie 2000.